1998. aastal riigikogus ühehäälselt heaks kiidetud "Eesti riigi kultuuripoliitika põhialustes" on selgelt sõnastatud, et kõrgharidusega ning erialast tööd  tegeva kultuuritöötaja töötasu ei tohiks olla madalam riigi keskmisest palgast. Võime vaid nentida, et valitsus eirab seda riigikogu otsust täielikult. TAL O nõudele tõsta 2009. aastal kõrgharidusega kultuuritöötajate alampalka vähemalt prognoositava inflatsiooni ulatuses, et töötajate reaalpalk ei langeks, vastas kultuuriminister Laine Jänes 21. oktoobril, et ta "kultuuriministrina jätkab võimaluste otsimist kõrgharidusega ja kõrgharidust nõudval ametikohal töötavate kultuuritöötajate alampalgamäära  tõstmiseks 9140 kroonini vajalike riigieelarveliste vahendite saamiseks läbi riigikogu". Võime ministrile edu soovida, kuid meenutan veel kord, et haridusministril õnnestus juba riigikogule esitatud eelarve eelnõus saavutada pedagoogide palga 8%-line kasv.